Kiepersol het slaapplek vir 4 gaste in 2 ruim slaapkamers met en suite-badkamers. Die kombuis, eet- en leefarea het 'n oopplan-uitleg. Die eerste slaapkamer het 'n konginggrootte-bed, 'n en suite-badkamer met 'n bad en stort, en 'n balkonnetjie met 2 stoele en 'n uitsig oor die gronde. Dié balkonnetjie is gemáák vir skemerkelkies en haansterte. Die tweede slaapkamer het 'n koninggrootte-bed en 'n en suite-stort.
Die moderne kombuis is ten volle toegerus met alles wat jy benodig vir selfsorg en beskik oor 'n yskas-vrieskas, mikrogolf, oond, stoof, wasmasjien, skottelgoedwasser en 'n ontbyttoonbank. Die eetkamer het 'n eetkamerstel met 6 stoele. En daar is 'n groot, gerieflike sitkamerstel voor die platskerm-TV met volledige DStv.
Die leefarea lei na 'n veranda met 'n Weber-braai, 'n buitelug-eetkamerstel en 'n uitsig oor 'n privaat tuin en 'n unieke paadjie wat na die gemeenskaplike swembadarea lei. Dié area het sonstoele, 'n ablusieblok, storte, stoele en tafeltjies.
'n Daaglikse skoonmaakdiens word voorsien deur Primrose. Sy sal seker maak dat jy net rustig kan ontspan en jou vakansie geniet. Gaan maak gerus soggens 'n draai by die Privaat Strandklub of stap rustig op die Faye-Barker-wandelpad met sy volop kleinwild wat skuil tussen die landgoed se kenmerkende plantegroei. Gaste word ook uitgenooi om 'n ronde gholf op die 18 putjie-gholfbaan (72 baansyfer) of 'n tennis te speel onder die spreiligte. Daar is ook 'n speelarea vir die kleinspan.